open-index/open-wikipedia-markdown huggingface dataset:
EN

**EN**, **En**, og **en** kan bety:

## EN
* IATA-koden for flyselskapet Air Dolomiti
* Exanewton, en SI-enhet for kraft
* En standard opprettet av Den europeiske standardiseringskomitéen (*CEN*)
* Kategori på Norsk rødliste for arter. Betyr: *Sterkt truet (Endangered)*

## En
* elven Inn (på retoromansk)
* distriktet En (Sveits)

## en

* Tallet 1
* Ubestemt artikkel i hankjønn entall på bokmål
Hadhafang

I Peter Jacksons filmtrilogi *[[Ringenes herre]]*, basert på J.R.R. Tolkiens bok med det samme navnet, er **Hadhafang** et sverd som blir brukt av Arwen. Sverdet og dets historie er ikke en del av den opprinnelige historien til Tolkien, men ble funnet opp til filmene. I bøkene blir Arwen aldri sett i kamp, men i filmene har hun fått en kampscene og det var derfor også nødvendig å gi henne et våpen, og å utstyre dette våpenet med en bakgrunns historie som de fleste andre våpnene i den originale historien også hadde. Ifølge filmtrilogiens offisielle publiserte materialer var Hadhafang (navnet er Sindarin for *trengsels kløver*) sverdet som en gang tilhørte alveprinsessen Idril, som giftet seg med den dødelige Tuor, og siden fikk sønnen Eärendil, far til Elrond, som i sin tid gav sverdet til datteren Arwen. Før Arwen ble født brukte Elrond Hadhafang på slutten av det andre tidevervet i Midgard i slaget der den siste alliansen mellom alver og menn slo Sauron første gang på Dommedagsbergets hellinger.

Senere brukte hans datter, Arwen, Hadhafang da hun hjalp den sårede Frodo å unnslippe Ringskrømtene. Inskripsjonene på bladet var i Cirth (runer) på alvespråket Sindarin og de sier: *Aen estar Hadhafang i chathol hen, thand arod dan i thang an i arwen.* Dette er oversatt som *Dette sverdet heter Hadhafang, et edelt forsvar mot fiendens trengsel for en edel dame*. Arwen betyr faktisk edel (eller kongelig) kvinne på Sindarin.

Som alle de andre rekvisitter som blir brukt til *Ringenes herre* filmtrilogien er Hadhafang laget av Weta Workshop.
Eddie

**Eddie** kan vise til:

* Eddie (navn), et fornavn
* Eddie the Head, maskoten til heavy metal-bandet Iron Maiden
Ed Hunter

***Ed Hunter*** er et førstepersonsskytespill utgitt våren 1999, og som er basert på&nbsp;– og akkompagnert av&nbsp;– Iron Maiden og bandets musikk. Selve spillet er utviklet av Synthetic Dimensions.

Målet i spillet er å redde Iron Maidens maskot, Eddie, fra fengsel, mens man «reiser» gjennom landskap som gjenspeiler de forskjellige albumene bandet har gitt ut.

Spillet blir levert på tre CD-plater; den første inneholder 14 låter, den andre inneholder 6 låter og installasjonsprogrammet for spillet, mens den tredje inneholder selve spillet. Lydsporet består av de 20 mest populære låtene av bandet, som ble stemt frem av Iron Maiden-tilhengere på bandets offisielle hjemmeside.

## Nivåer

**LEVEL 1: London's East End**
*Fra albumene *[[Iron Maiden (album)|Iron Maiden]]* og *[[Killers]]*
*Sangen som blir spilt i bakgrunnen er «Phantom of the Opera»

**LEVEL 2: The Shady Pines Asylum**
*Fra albumet *[[Piece of Mind]]*
*Sangen som blir spilt i bakgrunnen er «Wrathchild»

**LEVEL 3: The Pits of Hell**
*Fra albumet *[[The Number of the Beast]]*
*Sangen som blir spilt i bakgrunnen er «Hallowed Be Thy Name»

**LEVEL 4: The Graveyard**
*Fra albumet *[[Live After Death]]*
*Sangen som blir spilt i bakgrunnen er «Fear of the Dark»

**LEVEL 5: The Pharaoh's Tomb**
*Fra albumet *[[Powerslave]]*
*Sangen som blir spilt i bakgrunnen er «Powerslave»

**LEVEL 6: Blade Runner**
*Fra albumet *[[Somewhere in Time]]*
*Sangen som blir spilt i bakgrunnen er «Futureal»

**LEVEL 7: Futureal**
*Fra albumet *[[Virtual XI]]*
*Sangen som blir spilt i bakgrunnen er «The Evil That Men Do»

**LEVEL 8: Finale**
*Sangen som blir spilt i bakgrunnen er «The Evil That Men Do»

## Eksterne lenker
* 
* Informasjon om spillet fra GameSpot
* Utviklernes hjemmeside
Norsk Billedvev

**Norsk Billedvev** A/S var et norsk selskap som eksisterte fra 1959 til 1967, og som ble etablert som følge av et samarbeid mellom Den Norske Husflidsforening og Kunstindustrimuseet i Oslo med Else Halling som daglig leder. Virksomheten ble nedlagt i 1967 og atelieret overført til Stiftelsen Norsk Billedvev. Selve virksomheten ble overført til Husfliden, ledet av Synnøve Thorne.

Blant veverskene i Norsk Billedvev var Randi Bierman, Maria Koppen, Berit Sigmundsøn, Synnøve Thorne og Tove Østby.  

## Oppgaver
Norsk Billedvevs virksomhet var i stor grad innrettet på monumentaloppgaver basert på tradisjonell norsk grunn. Blant de mange oppgavene som atelieret utførte, var Else Poulssons teppe i bystyresalen «St. Hallvard» i Oslo, kopier av alle de gamle teppene i Kunstindustrimuseet i Oslo, Kåre Jonsborgs tepper «Skipsfarten», «Sagbruket», «Batalje på Lilletorget», «Kjølhalingsplassen», (Oslo rådhus), «Håkon den Vs bryllup på Akershus slott»” (Golå høyfjellshotell), «Fremmed havn», «Musikk i det fri», «Historien», «Geografien» (Haugesund rådhus), «Midtsommerdans» (Den norske Creditbank, Oslo), «Jeg tok min Nystemte», «Overflødighetshornet», (Hotell Norge, Bergen). 

## Utforsking
Else Halling utforsket i samarbeid med Synnøve Lunde, hvilke plantefarger som var benyttet i de gamle, norske billedteppene. Sammen med Kåre Jonsborg fant de frem til en palett av plantefarger som egnet seg til fargene i billedvev. Jonsborg tilpasset i samarbeid med Else Halling sine farger i sine kartonger til denne paletten.

## Se også
* Billedvev

## Litteratur
* Parmann, Øistein: *Norsk Billedvev*, 1982, ISBN 82-09-10017-3

## Eksterne lenker
* Kunstindustrimuseet i Oslo
Goddess in the Doorway

***Goddess in the Doorway*** er et album av Mick Jagger som ble utgitt  i 2001.

*Goddess in the Doorway* er Jaggers fjerde – og mange vil hevde hans beste – album som soloartist. Her samarbeidet han blant annet med personer som Bono fra U2, Lenny Kravitz, Pete Townshend, Rob Thomas fra Matchbox Twenty, Joe Perry fra Aerosmith samt Wyclef Jean. Albumet fikk svært god kritikk; blant annet fikk det fem stjerner av fem mulige av Rolling Stone. Også i Norge la imidlertid kritikerne merke til albumet, der både VG og Musikkguiden Groove ga albumet svært gode kritikker. Sistnevnte kalte albumet et av de beste rockealbumene i 2001. Likevel ble *Goddess in the Doorway* aldri noen kommersiell suksess. Singelen «God Gave Me Everything» nådde imidlertid høyt på hitlistene i enkelte land, blant annet en førsteplass i Canada.

## Sporliste

Alle sanger er skrevet av Mick Jagger, med mindre noe annet er oppgitt.

#«Visions of Paradise» (Mick Jagger/Rob Thomas/Matt Clifford) – 4.01
#«Joy» – 4.40
#* Med Bono og Jagger på vokal
#«Dancing in the Starlight» – 4.06
#«God Gave Me Everything» (Mick Jagger/Lenny Kravitz – 3.34
#* Med Lenny Kravitz og Jagger på vokal
#«Hide Away» – 4.33
#«Don't Call Me Up» – 5.14
#«Goddess in the Doorway» – 4.56
#«Lucky Day» – 4.51
#«Everybody Getting High» – 3.56
#«Gun» – 4.41
#«Too Far Gone» – 4.36
#«Brand New Set of Rules» – 7.39
#* Inkluderer en bonuslåt på slutten

## Eksterne lenker
*
Hallingby

**Hallingby** er både en gammel matrikkelgård og et tettsted i Ytre Ådal, i Ringerike kommune, Buskerud. Tettstedet har  innbyggere per 1. januar , og sentrum ligger langs vestsiden av Europavei 16 mot Valdres og Vestlandet. Øst for europaveien ligger et stort boligfelt, som i hovedsak består av eneboliger og rekkehusbebyggelse. Boligfeltet har felles av- og påkjøring til europaveien som trafikken til sentrum av Hallingby. Trafikken inn til boligfeltet går via Hvalsbruveien, Gamle Ådalsvei og Kirkemoveien.

## Hallingbygårdene
Hallingby (gnr. 273 i Ringerike og gnr. 3 i tidligere Ådal) er en gammel storgård som ligger på høyden over og sør for Hallingby sentrum. Gården er for lengst delt, men begge bærer navnet Hallingby og har felles inn- og utkjøring fra europaveien.

Hallingby øst har bnr. 1 og ligger nærmest europaveien. Eiendommen strekker seg fra østbredden av Ådalselva sør i Døvlingsmyra og nord i Døvlingen, og nordøstover til gårdstunet og sør til Hamborg og videre øst-nordøstover fra Hallingbytoppen til cirka 462 moh. oppunder Slåtteberget. Eiendommen utgjør i alt cirka  og er størst av de to gårdene.

Hallingby vest har bnr. 2 og ligger litt lenger nordvest på Hallingbytoppen. Eiendommen strekker seg fra østbredden av Ådalselva nord i Døvlingsmyra og nordover langs elva til bekken og evja rett sør for Hval kirke, samt jordene østover til eget gårdstun. Eiendommen utgjør i alt cirka  og er minst av de to gårdene.


Hallingby_273-1.jpg|Hallingby 273/1
Hallingby_273-2.jpg|Hallingby 273/2


## Tettstedet
Hallingby var kommunesenter i tidligere Ådal herredskommune i Buskerud, men kommunen ble sammen med bykommunen Hønefoss og de tidligere herredskommunene Norderhov, Tyristrand og Hole slått sammen til den nye storkommunen Ringerike fra 1. januar 1964. Hole forlot imidlertid storkommunen og ble selvstendig igjen noen år senere. Hallingby var også én av fem stasjoner langs den nedlagte Sperillbanen, en sidebane til Randsfjordbanen som åpnet fram til Finsand i Øvre Ådal den 31. juli 1926. Persontrafikken på jernbanestrekningen ble ingen suksess og ble vedtatt nedlagt allerede 1. juni 1933, men godstrafikken fikk pågå fram til 1. august 1957.

Stedet har egen kirke, Hval kirke, med leggplass og ei større moderne kirkestue, Hval kirkestue, som leies ut til ulike arrangement. Kirkebygget er en åttekantet tømmerkirke fra 1862, og er sognekirke i Ytre Ådal og hovedkirke i Ådal prestegjeld, som dessuten omfatter de to sognene Viker og Nes.

Ringerike kommune har dessuten et bemannet omsorgssenter i Hvalsbruveien, med omsorgsleiligheter i nr. 3–17 og større rom med fellesfasiliteter i 19, samt et døgnbemannet bofellesskap for demente i nr. 21. Dessuten har kommunen trygdeleiligheter i Dølerudveien 9–19.

På Hallingby ligger også Hallingby skole, som er en kombinert barne- og ungdomsskole. Stedet har dessuten barnehage, dagligvarebutikk, gatekjøkken, to bensinstasjoner (hvorav den ene er betjent med eget gatekjøkken), frisør, legesenter og fysioterapi. Fiskekort for Ådalselva kan kjøpes flere steder.

## Referanser
Åsbygda

:*Se [[Åsbygda (Stange)]] for Åsbygda i Stange kommune*
**Åsbygda**, historisk også skrevet som **Aasbygden**, er ei bygd eller grend i Ringerike kommune i Buskerud. Bygda, som er navngitt etter åsen som reiser seg mot Ringkollen-området i Nordmarka fra nord, ligger på begge sider av fylkesvei 241 i nordvest-skråningen opp mot marka, øst for Randselva og Knestangåsen ved Viul, og strekker seg langs elva og begge sider av fylkesveien, fra Damåsbekken ved Bølgen til kommunegrensen mot Jevnaker. Bygda preges av små og mellomstore gårdsbruk og villaer.

## Om bygda

Åsbygda sokner til Haug kirke i tidligere Haug prestegjeld, men adressene har av praktiske postombringende årsaker postnummer 3520 Jevnaker.

Den gamle barneskolen i bygda, Åsbygda skole (tidligere også kalt Kyta skole etter plassen der skolen står), ble nedlagt fra skoleslutt i juni 2007. Skolebygget har siden september samme år fungert som barnehage. Elevene ble overflyttet til Vang skole i nabobygden Haugsbygd. Ungdomsskoletrinnet sokner til Haugsbygd ungdomsskole. Honerud gård (gnr. 108) har lange tradisjoner med gi vanskeligstilt ungdom et praktisk tilbud. I senere år har Ringerike kommune hatt en forsterket enhet der fra ungdomsskolene ved Hov og Haugsbygd. Åsbyda hadde tidligere også flere kolonialbutikker, men alle har blitt nedlagt.

Pinsemenigheten Salem i Åsbygda ble stiftet på gården Aurdal 12. august 1918. Utover i 1920- og 1930-årene voks det frem frikirkelige møter i bygdesamfunnet, inspirert av pinsebevegelsen i Norge. Den første tiden ble møtene holdt i Haug bedehus (demontert i 1985 og flyttet). Rundt 1919–1920 ble det tatt initiativ til å få reist et lokalt kirkebygg i bygda. Tomt ble avstått fra bruket Aurdal og langes dagens fylkesvei 241. Kirkebygget ble reist i perioden 1920–1921, og innviet 28. november 1921. Det er siden kjent som «Salem i Åsbybgda» eller «Salemkirken i Åsbygda». 

Gjennom bygda går også den gamle bergenske kongeveien, og en kort strekning (avvikende fra fylkesveien) mellom tidligere Åsbygda skole og fylkesgrensen (lokalt kalt «Delet») har fått navnet Gamleveien og er, bortsett fra det asfalterte dekket, ganske så identisk med den opprinnelig smale og bølgende kongeveien. Området langs Gamleveien benevnes som Almgrenda, etter den gamle storgården Alm (gnr. 117). Alm er i dag blant annet vert for Ringerike Steinerskole (en fådelt skole) og Camphill Landsbystiftelse Solborg (et leve- og arbeidsfellesskap både for mennesker med psykisk utviklingshemning og medarbeidere). Likeledes går pilegrimsleden, den såkalte ringeriksleden, gjennom bygda.

Bygda fikk hard medfart under andre verdenskrig, da kampene på Ringerike raste igjennom bygda. Flere hus ble brent ned til grunnen og mange liv gikk tapt. Mange rømte inn over Nordmarka.

## Se også
* Liste over kirkebygg i Ringerike

## Referanser




## Eksterne lenker
*
Haugsbygd

**Haugsbygd**, **Haugsbygda** eller **Haug**, med tettstedsnavnet **Vang**, tidligere kalt **Vangsbygd** og **Vangsfjerdingen**, er ei bygd og et tettsted i Ringerike kommune i Buskerud, øst for kommunesentrumet Hønefoss. Tettstedet har  innbyggere per 1. januar . Både bygda og kirken er oppkalt etter gården Haug (gnr. 136 i tidligere Norderhov herredskommune), som er nærmeste nabo til Haug senter.

## Områdebeskrivelse
Bygda er kjent for sitt bølgende landskap og den ligger relativt høyt i landskapet. I utstrekning kan den sies å strekke seg fra grensen mot Norderhov i sør og nordover mot Knestang og Bølgentoppen på grensen mot Åsbygda i nord. I sørvest fra Vesterntoppen og i nordvest fra Viul mot foten av Ringkollen i øst. Administrativt lå området i tidligere Norderhov kommune før den store kommunesammenslutningen i 1963/1964, men det hører nå hjemme i storkommunen Ringerike.

Haugsbygd i dag består for det meste av landbrukseiendommer og moderne eneboligbebyggelse. Området har i de senere årene vært et av de mest attraktive byggeområdene i Ringerike kommune, som gjentatte ganger har åpnet for nye byggefelt i Haugsbygd. I tidligere tider må også bygda ha vært betydningsfull. Det vitner både Sætrangfunnet og Gjermundbufunnene om.

## Vang i Haugsbygd
Sentrumet i bygda heter Vang, men det omtales av stadig flere som Haug. Der ligger blant annet Haug kirke, som er hovedkirke i Haug prestegjeld, Vang skole, Haugsbygd ungdomsskole, grendehuset Haugvang og Haug senter. Senteret inkluderer blant annet en dagligvarebutikk, et legesenter og en frisør der. Tidligere var det også både bank og postkontor der, men siden bank- og postvesen startet med rasjonalisering har disse inngått.

Det er tilkomstveier til bygdesentrumet via fylkesvei 163 fra Hønefoss til Klekken, enten via Fløytingen nord for Sætrang eller Øvre Klekkenvei sør for Klekken Hotell. Man kan også nå Haug via riksvei 35 mot Jevnaker, via Viulveien fra Hvalsmoen og Hvalsveien. Fra Jevnaker eller Norderhov kan man også komme dit via riksvei 241 over Åsbygda og Klekken, via Harehaugveien fra Smeden sør for Bølgen.

## Historie
Under den tyske invasjonen av Norge i 1940 fikk Haugsbygd hard medfart. Det kom her den 15. april til harde kamper mellom tyskerne og avdelinger fra Vestoppland Infanteriregiment nr. 6. De norske styrkene lyktes i å stanse den tyske frammarsjen inntil tyskerne neste dag satte inn panservogner. De benyttet også sivile som skjold. Da var bygda nedbrent, med 133 totalskadde og omtrent like mange skadde bygninger. Begge sider hadde betydelige tap. Etter at den norske motstanden var brutt, henrettet tyskerne også sivile som rene hevnaksjoner.

## Se også
* Haug, gården bygda og kirken er oppkalt etter
* Haug kirkesogn
* Klækken Hotell

## Referanser


## Eksterne lenker
* Norsk krigsleksikon: Haugsbygd
Rzeszów

**Rzeszów** () er en by med distriktsnivåstatus i sørøstlige Polen, og er hovedstad i det subkarpatiske voivodskap. Den er regionens industrielle, akademiske og kulturelle sentrum.

## Historie

Rzeszów ble grunnlagt i 1354 av kong Kasimir III av Polen. I lang tid var den eiendom til familien Lubomirski, en av de viktigste i Polen. I tillegg til å ha et kjent årlig marked var Rzeszów en by langs handelsveien til Ungarn. I 1658 opprettry Jerzy Sebastian Lubomirski en piaristskole, den andre videregående skole i Polen.

I 1937 ble det lagt militærindustri til byen. Państwowe Zakłady Lotnicze produserte fly, og det var også en kanonfabrikk under Hipolit Cegielski.

Under den tyske okkupasjon under Andre Verdenskrig var byen i Generalgouvernementet og ble kalt **Reichshof**.

Det ligger en internasjonal lufthavn Rzeszow-Jasionka Airport 10 km nord fra bysentrum. Byen er sentrum for en teknologisk park Podkarpacki Park Naukowo-Technologiczny som er fokusert på nye teknologier. 

Det finnes to store statlige universiteter i byen: Politechnika Rzeszowska og Uniwersytet Rzeszowski (Universitetet i Rzeszów).

## Vennskapsbyer
*  Bielefeld
*  Buffalo
*  Ivano-Frankivsk
*  Klagenfurt
*  Košice 
*  Lamia
*  Lviv 
*  Lutsk 
*  Nyíregyháza

## Bildegalleri

P6150067zamekRzeszowiebastionśw.Andrzeja.JPG|Lubomirski-slottet
PL-PK Rzeszów, Pomnik Czynu Rewolucyjnego 2016-08-30--09-52-56-002.jpg|Revolusjonsmonumentet
File:Rynek-POL, Rzeszów.jpg|Markedsplassen
Fil:Rzeszów, ul. 3 Maja 23 (bank 1).jpg|Rzeszów


## Referanser


## Eksterne lenker
*
Ernst Sørensen

**Ernst Samuel Sørensen** (født 19. juni 1903 i Tønsberg, død 24. januar 1972) var journalist, redaktør, oversetter,  forfatter og pedagog.

I sine yngre år var han med i Mot Dag og ble påvirket av ideene til Alf Larsen.  Han var frem til 1949 lærer ved Steinerskolen i Bergen, før han overtok redaktørjobben i de antroposofisk fokuserte tidsskriftene *[[Spektrum (tidsskrift)|Spektrum ]]* (1949–1955) og *[[Horisont (tidsskrift)|Horisont]]*. Han var formann i Riksmålsforbundet fra 1959 til 1961.

## Utgivelser
* *Sprogstriden og dens åndelige bakgrunn* (1945)
* *Demringen. Formkrefter og skjebnekrefter i det nasjonale gjennombrudds historie*
* *I kamp for sproget.  Sprogutvikling eller sprogavvikling
* [[Goethe]], *Eventyret om den grønne slange og den skønne* (1957).  Utvalg og oversettelse.
* *Tegn i sol og måne* ([[Cappelen]], 1963).  Essays.
* *Skriftsprog og folkemål*
* *På kryss og tvers i farlig farvann* ([[Riksmålsforlaget]], 1964).  Intervju med blant annet [[Francis Bull]] og [[Arnulf Øverland]].
* *Norske folke- og huldreeventyr* av [[Asbjørnsen og Moe]] (1962).  Riksmålsutgave.  Utvalg.

* *Den tredje kraft'', utvalgte essays og artikler av Ernst Sørensen, utkom på Antropos Forlag i 2003. Redaktør var Cato Schiøtz.

## Referanser


## Eksterne lenker
* Den tredje kraft, essays og artikler av Ernst Sørensen, Antropos 2003.
Hanno den store

**Hanno den store** var en rik kartagensk hærfører, politiker og jordeier i det 3. århundre f.Kr. 

Hannos velstand var basert på landområder han eide i Nord-Afrika, og under den første punerkrigen ledet han fraksjonen i Karthago som var i mot å fortsette krigen mot Roma. Han foretrakk å fortsette å erobre territorium i Afrika fremfor å føre en sjøkrig mot Roma som ikke ville gi ham noen fordeler. I disse forsøkene møtte han motstand i den karthagenske generalen Hamilcar Barca. Hanno demobiliserte den karthagenske marinen i 244 f.Kr. og gav romerne tid til å gjenoppbygge sin marine og til slutt beseire Karthago i 241 f.Kr.

Etter krigen nektet Hanno å betale leiesoldatene som hadde blitt lovet penger og belønninger av Hamilcar. Leiesoldatene gjorde opprør og Hanno tok kontroll over den karthagenske arméen i et forsøk på å beseire dem. Hans forsøk slo feil og han gav kontrollen over hæren tilbake til Hamilcar. Til slutt samarbeidet de om å slå ned opprøret i 238 f.Kr.

Hans kallenavn «den store» fikk han antagelig for sine erobringer blant Karthagos afrikanske fiender, og han fortsatte å være motstander av krig med Roma, som nødvendigvis måtte inkludere marinemanøvrer. Under den andre punerkrigen ledet han den proromerske fraksjonen i Karthago og forhindret at det ble sendt forsyninger til Hamilcars sønn, Hannibal, etter hans seier i slaget ved Cannae. Etter Karthagos nederlag i slaget ved Zama i 202 f.Kr. var han blant ambassadørene som ble sendt for å fremforhandle en fredsavtale med romerne.
## Referanser
Elvekraftverk

**Elvekraftverk** (engelsk: *Run-of-river hydro power station*) er en kraftstasjon i elv hvor den kontinuerlige gjennomstrømmingen utnyttes direkte til kraftproduksjon, og vannføringen bare i ubetydelig grad kan reguleres ved hjelp av et reguleringsmagasin i tilslutning til kraftstasjonen. Større elvekraftverk har normalt lav fallhøyde, og nesten alltid er dam og kraftstasjon bygd i én enhet. Slike kraftverk kalles også lavtrykkskraftverk. Dette er et alternativ til magasinkraftverk og (mer spesifikt) pumpekraftverk.

Mindre elvekraftverk har oftere større fallhøyde og kun et mindre inntaksmagasin i elven. Elvekraftverk er som oftest utstyrt med kaplanturbiner.

## Fordeler
Elvekraftverk har normalt ikke større magasiner, og man unngår dermed oppdemming av landområder og regulering av innsjøer. Kraftverket påvirker i liten grad vannføring og vanntemperatur i vassdraget.

## Ulemper
Kraftverket er i stor grad avhengig av elvens naturlige vannføring. Det betyr høy produksjon i perioder med mye vann og liten produksjon om vinteren og i tørkeperioder. Kraften må da også produseres når det er vann i elven, i motsetning til kraftverk med egne magasin som kan utsette produksjonen til behovet er størst eller prisene høyest.

Elvekraftverk med dam vil danne hindringer for båttrafikk, tømmerfløting og fisk. Oppdemning vil også påvirke vanngjennomstrømning og avleiring av sedimenter.

## Eksempler på større elvekraftverk
*Itaipu-demningen, Brasil, 14.000 MW
*Chief Joseph-demningen, Columbia, Washington, USA  2.620 MW
*Beauharnois-demningen, Quebec, Canada 1.673 MW
*La Grande-1 vannkraftverk, Quebec, Canada 1.436 MW
*Ghazi Barotha-demningen, Indus, Pakistan 1.450 MW
*Solbergfoss kraftverk, Norge, 116 MW

## Se også
*Magasinkraftverk

## Eksterne lenker
* 
* Produksjon av elektrisitet
Fallhøyde

**Fallhøyde** er den loddrette avstanden (høydeforskjellen) mellom vannivået i inntak og avløp for et vannkraftverk.

De norske kraftverkene med høyest fallhøyde har en fallhøyde på mer enn 1000 meter.

* Jostedal kraftverk (1186 m)
* Lang-Sima kraftverk (1158 m)
* Nytt Tyin kraftverk (1050 m)
* Sy-Sima kraftverk (905 m)
* Nye Bjølvo kraftverk (880 m)
* Mauranger kraftverk (855 m)
* Tysso II kraftverk (735 m)
* Austerkrokfossen (256 m)
* Søre Mardalsfossen (250 m)
* Storhoggfossen i Ulla (210 m)
* Glutrefossen (171 m)

## Referanser
Orion

**Orion** (gresk: Ὠρίων, uttales med trykk på i) var i gresk mytologi en halvgud som levde som jeger. Han sies enten å ha vært sønn av Poseidon, eller å ha oppstått av en oksehud etter at Poseidon og Hermes hadde urinert der den lå nedgravd. Orion var veldig sterk, og det sies at han gikk og bar på en stor klubbe av rent jern. I antikken knyttes Orion til området Boiotia, men ellers kan forestillinger om en slik halvguddommelig jeger spores helt tilbake til gamle greske jegersamfunn.

Det fortelles flere beretninger om ham og hvordan han til sist omkom. Ifølge en av disse var han hensynsløs mot dyr og ble til sist stukket i hjel av en kjempeskorpion. Ifølge andre fortellinger ble han drept av Artemis, enda en annen historie forteller at ble han drept av Apollon etter at han hadde forført hans kjæreste. 

Stjernebildet Orion er oppkalt etter ham. Ifølge den romerske dikteren Ovid var det Zeus som plasserte ham og hunden Seirios (Sirius, «hundestjernen») på himmelen.

## En historie om Orion
En vårdag var Orion ute og jaktet i skogen. Da hoppet det en liten fugl fram på stien og ba Orion om at han ikke skulle ta eggene fra redet hans, men Orion tråkket i stedet på redet med eggene i så de ble knust, bare for å vise hvordan det gikk med dem som la seg i hans vei. Da fløy fuglen til Ostara, vårens gudinne, og ba om å bli forvandlet til et dyr som kunne løpe fra og lure Orion. Hun forvandlet fuglen til haren Lepus.

Lepus møtte en dag Pleiadene. Han advarte dem mot Orion og hundene hans, Procyon og Seirios, som nærmet seg. Pleiadene, som danset rundt sin hellige okse Taurus, rakk så vidt å løse båndene på oksen før Orion kom og satte etter den. Da begynte haren Lepus å løpe rundt og imellom beina til Orion, og så begynte hundene hans å løpe etter haren, helt til Orion snublet i en av dem. Han falt i bakken med et smell, og haren og hundene løp av gårde innover i skogen.

Orion ble en så stor plage for alle dyrene i skogen at Gaia, jordens mor, sendte Skorpionen, som kløp Orion i en tå, så han døde av giften.
Klekken

**Klekken** eller **Klækken** (gnr. 102) (av norrønt *kløkkr* = myk, bløt (jord)) er både en gammel storgård og ei grend i Haugsbygd i Ringerike kommune. Grenden ligger i området der fylkesvei 163 fra Hønefoss kommer inn på riksvei 241 mellom Norderhov og Jevnaker, før stigningen opp mot Smeden og Bølgentoppen. Like nord for Klekken ligger også Haug kirke fra 1200-tallet, samt Vang skole og Haugsbygd ungdomsskole.

Grenden har fått navn etter den gamle storgården Klækken, som opprinnelig var en såkalt *vin*gård og trolig stammer fra de første århundrene etter år 0. Gården, som trolig ble delt i søndre og nordre Klækken før reformasjonen i 1536, er første gang nevnt i gamle diplomer i 1346 (DN. IV 242). Den nevnes som to gårder i både 1578, 1604 og 1657. Søndre Klækken ble delt i Øvre og Nedre Klækken på 1770-tallet.

Her var det skysstasjon, men i 1857 var den redusert til såkalt ikke-fast *tilsigelses*-stasjon uten faste hester, hvor man måtte vente inntil tre timer på hestebytte.

Stedet er i dag først og fremst kjent for sitt hotell- og konferansesenter, Klækken Hotell (tidligere *Klækken Turisthotell*), som er synonym med *Øvre Klækken*. Hotellet var opprinnelig en gammel skysstasjon. *Nedre Klækken* er i dag for det meste utskilt til boligformål. Også Borger Bad ligger på Klekken, kjent som et rehabiliteringssted med lange tradisjoner.

I tidligere tider fantes det også kolonialforretninger og en liten møbelfabrikk i området. I dag finnes det et større gartneri og en elektroinstallatør der.

## Se også
* Haugsbygd
* Klækken Hotell

## Referanser


## Eksterne lenker
* Borger Bad
Arbeidsgiverforening

**Arbeidsgiverforening** er en sammenslutning av arbeidsgivere som har til formål å ivareta deres interesser overfor arbeiderne, og ble dannet som en reaksjon på arbeidernes sammenslutning til fagforeninger. Hensikten var å hindre at fagforeningene tiltvang seg forbedringer i lønns- og arbeidsvilkår overfor en og en arbeidsgiver.

Arbeidsgiverforeningene fører tarifforhandlinger for medlemsbedriften. Arbeidsgiverforeningene opptrer også som talsmann for arbeidsgivernes syn overfor offentlige myndigheter i spørsmål som angår næringslivet i Norge. 

I utlandet har det vært vanlig at arbeidsgiverinteresser og yrkesinteresser ivaretas av samme organisasjon, men i Norge var det først mot slutten av 1980-årene ble det gjennomført sammenslutninger mellom de rene arbeidsgiverforenigene og næringsorganisasjonene. 

## Arbeidsgiverforeninger i Norge

I tillegg finnes en rekke såkalte landsforeninger, som er tilsluttet en av de store arbeidstakerorganisasjonene. Dessuten finnes rene interesseforeninger. Noen av disse er åpne for medlemskap fra både medlemsbedrifter, arbeidstakere og andre interesserte.
Himlad

**Himlad** er et kaldt land i J.R.R. Tolkiens fiktive verden Midgard. Landet lå mellom elvene Aros og Celon i den nordvestre del av Beleriand. Landet ble holdt av Celegorm og Curufin helt til Dagor Bragollach.
Svein og rotta

***Svein og rotta*** er en norsk barnefilm fra 2006. Filmen er basert på de tre første bøkene i Marit Nicolaysens bokserie om *Svein og Rotta*. Rollen som Svein spilles av Thomas Saraby Vatle.

En oppfølger kom i 2007 med navnet *[[Svein og rotta og UFO-mysteriet]]*.

## Handling
Sveins bestevenn er hetterotta Halvorsen, mens alle andre synes at rotter er det ekleste som finnes. Svein og kompisen Dan er ganske alene helt til den nye jenta i klassen foreslår at de skal ta med seg rottene sine i den store kjæledyr-konkurransen. Problemene begynner da Halvorsen stikker av, og avisene skriver at både sykehuset og skolen må stenge på grunn av en invasjon av rotter.

Svein må passe på at ikke mamma og pappa finner ut at det er Svein og Halvorsen som er skyld i alt oppstyret, for da kan han ende opp med å miste både Halvorsen og muligheten til å vinne konkurransen.

## Skuespillere
* Thomas Saraby Vatle som Svein
* Luis Engebrigtsen Bye som Dan
* Celine Louise Dyran Smith som Melissa
* Benjamin Gulli som Kim
* Miriam Sogn som mamma
* Aslag Guttormsgaard som pappa
* Rasmus Hoholm som Magnus
* Jan Gunnar Røise som Trumma
* Marie Louise Tank som Rektor
* Håvard Lilleheie som Konferensier
* Bjarte Hjelmeland som Snorre
* Janny Hoff Brekke som Dani Dyrebutikk
* Severin Eskeland som Rik punker
* Steinar Sagen som en blind mann
* Tina Løvberg som Monica
* Ninni A. Borge som Camilla
* Helene Gystad som Rotta

## Referanser


## Eksterne lenker
* 
*
Dusty Hill

**Joseph Michael «Dusty» Hill** (1949–2021) var bassist og vokalist i bandet ZZ Top.

## Referanser


## Eksterne lenker
* 
* 
*
Primus (band)

:*Se også [[Primus (andre betydninger)]].*

**Primus** er et amerikansk band hvis mest kjente besetning har vært Les Claypool (bassgitar), Larry LaLonde (gitar) og Tim Alexander (trommer).

Claypool dannet et band tidlig på 80-tallet sammen med gitaristen Todd Huth og trommeslageren Jay Lane. Siden sluttet de og han begynte å spille sammen med de nåværende bandmedlemmene. Primus albumdebuterte i 1989.

Bandet spiller eksperimentell musikk sentrert rundt Les Claypools unike spillestil. Claypool har omtalt bandets musikk som «psykedelisk polka», men sett fra et mer universelt standpunkt er det heller en blanding av funk og metal, samt at flere andre musikkstiler også innkorporeres. Ironiske tekster er også en fremtredende del av bandets uttrykk.

## Album
* *Suck On This* (1989)
* *Frizzle Fry* (1990)
* *Sailing The Seas Of Cheese* (1991)
* *Miscellaneous Debris* (1992)
* *Pork Soda* (1993)
* *Tales From The Punchbowl* (1995)
* *Brown Album* (1997)
* *Rhinoplasty* (1998)
* *Antipop* (1999)
* *Animals Should Not Try To Act Like People* (2003)
* *They Can't All Be Zingers*  (2006)
* *Green Naugahyde*  (2011)
* *Primus & the Chocolate Factory with the Fungi Ensemble* (2014)
* *The Desaturating Seven* (2017)

## Eksterne lenker
* 
* 
*
GoldenEye

***GoldenEye*** er en britisk actionfilm fra 1995 regissert av Martin Campbell. Det er den 17. filmen om den britiske agent 007 James Bond og 1. filmen med Pierce Brosnan i rollen som James Bond.

Filmen starter med at agent 007 og 006, eller Alec Trevelyan, (hovedskurken i filmen, spilt av Sean Bean), er på et sabotasjeoppdrag på en kjemisk fabrikk utenfor Arkhangelsk i Sovjetunionen. Under en skuddveksling blir 006 tatt til fange, og skutt av oberst Ourumov (spilt av Gottfried John). Agent 007 kommer seg hel ut av fabrikken, og ser at den går i lufta. Senere i filmen drar Bond til Monaco, og der møter han Xenia Onatopp (spilt av Famke Janssen), som viser seg å jobbe for Janus. Etter å ha stjålet et helikopter, stikker hun og general Ourumov av, og lander ved en radarbase for russiske romvåpner i Servanaja, Sibir. Ourumov tar kontroll over den såkalte * Goldeneye* satellitten, og Xenia dreper alle som er der, med unntak av de to teknikerne Natalya Fedorova Simonova (spilt av Izabella Scorupco) og Boris Grischenko (spilt av Alan Cumming). Hun kommer seg til St. Petersburg der hun blir tatt til fange sammen med Bond. Bond har sporet opp Janus, og det viser seg at det er Alec Trevelyan.

Filmens tittelmelodi heter "Golden Eye" og ble sunget av Tina Turner. Den er forøvrig å finne på albumet med samme tittel.

## Rolleliste

* Pierce Brosnan som James Bond. En hemmelig MI6-agent
* Sean Bean som tidligere M16-agent Alec Trevelyan, og senere som en skurk ved kallenavn Janus.
* Izabella Scorupco som Natalya Simonova
* Famke Janssen som Xenia Onatopp. En jagerfly-pilot, og sadistisk leiemorder.
* Joe Don Baker som Jack Wade: En CIA-offiser på samme oppdrag som James Bond.
* Judi Dench som M: Sjef for MI6 og Bonds overordnede.
* Gottfried John som sovjetisk oberst Arkady Grigorovich Ourumov
* Robbie Coltrane som Valentin Dmitrovich Zukovsky: En russisk gangster, og tidligere KGB-agent.
* Alan Cumming som Boris Grishenko: En data-programmerer tilknyttet Janus.
* Tchéky Karyo som Russlands forsvarsminister Dmitri Mishkin.
* Desmond Llewelyn som Q: Leder for "Q Branch" (en forsknings- og utviklingsdivisjon innenfor de britiske hemmelige tjenestene)
* Samantha Bond som Moneypenny: Sekretær for M i M16. 
* Michael Kitchen som Bill Tanner: M's stabssjef.
* Billy J. Mitchell som admiral Chuck Farrell: En kanadisk marine-offiser, forført og myrdet av Xenia Onatopp.
* Minnie Driver som Irina: En russisk nattklubb-sanger og elskerinne til Valentin Dmitrovich Zukovsky.
* Serena Gordon som Caroline, en MI6-ansatt som James Bond forfører.

## Videospill
I 1997, to år etter filmens premiere, ble det lansert et spill for Nintendo 64 som var basert på filmen. Spillet var et av de første store førstepersonsskytespillene og er ansett som et av de mest innflytelsesrike spillene noensinne.

I januar 2023 ble spillet relansert på Xbox og Nintendo Switch. 

## Referanser


## Eksterne lenker
*
Europavei 22

**Europavei 22** går mellom Holyhead i Storbritannia og Isjim i Russland. Veiens lengde er rundt 5320 km.

Trasé fastlagt av UNECE: Holyhead – Chester – Warrington – Manchester – Leeds – Doncaster – Immingham ... Amsterdam – Groningen – Bremen – Hamburg – Lübeck – Rostock – Stralsund – Sassnitz ... Trelleborg – Malmö – Kalmar – Norrköping ... Ventspils – Riga – Rezekne – Velikie Luki – Moskva – Vladimir – Nizjnij Novgorod – Jekaterinburg – Isjim.

Veien har ingen sjøforbindelse mellom Immingham/Grimsby og Amsterdam, og mellom Norrköping og Ventspils.

## Knutepunkter

 
}

|}

## Se også
* Europavei 22 (Sverige)

## Eksterne lenker
Hungaroring

**Hungaroring** er en motorsportbane i byen Mogyoród, rundt 20 km nordøst for Budapest i Ungarn. Banen er arena for Formel 1-løpet Ungarns Grand Prix.

## Historie
Banen sto ferdig til Ungarns Grand Prix 1986, som var det første Formel 1-løpet bak Jernteppet. Bernie Ecclestone ønsket egentlig et løp i Sovjetunionen, men da dette ikke lot seg gjøre ble han anbefalt Budapest av en ungarsk venn. De ønsket å få bygget en gatebane i en park i Budapest, men regjeringen var imot dette og bestemte seg i stedet for å bygge en ny bane nær en hovedvei like utenfor byen. Byggingen startet 1. oktober 1985, og banen ble ferdigstilt på åtte måneder, kortere tid enn noen annen Formel 1-bane. 

## Beskrivelse
Ungarns Grand Prix blir holdt midt på sommeren, når været i denne regionen vanligvis er varmt og tørt. Det første regnværsløpet var ikke før i 2006. Banen blir ofte støvete på grunn av lite bruk ellers i året og på grunn av det sandaktige jordsmonnet rundt banen. Ettersom banen ligger i en dal kan man som tilskuer se rundt 80 prosent av banen fra et hvilket som helst punkt.

Banens karakter, med mange og trange svinger og korte rettstrekninger, gjør at forbikjøring er svært vanskelig når banen er tørr. Det har blitt gjort flere endringer på banen for å få flere muligheter til forbikjøring, senest i 2003, men disse har ikke vært vellykket. 

Foruten Formel 1 har det også blitt arrangert DTM- og FIA GT-løp på Hungaroring. Fra 2011 blir det også kjørt løp i WTCC på banen. 

## Referanser


## Eksterne lenker
*
Lange flate ballær

***Lange flate ballær*** er en norsk filmkomedie fra 2006, regissert av Harald Zwart og Bjørn Fast Nagell.

Filmen ble etterfulgt av *[[Lange flate ballær II]]* i 2008 og *[[Lange flate ballær III]]* i 2022.

## Handling
*Lange flate ballær* handler om seks menn som jobber sammen på verkstedet EdGarasjen i Fredrikstad. Verkstedet står i fare for å gå konkurs, og de seks er redde for å miste jobbene sine. Etter at det har gått så langt at kreditorene fra Oslo har kommet på døren foreslår verkstedets daglige leder å bruke resten av verkstedets kassabeholdning til å reise på guttetur – til fotball-VM i Tyskland - «uten kjerringær». Det skal etterhvert vise seg å være løsningen på de økonomiske problemene.

Filmen fikk mye omtale i media på grunn av det store antallet kjendiser som medvirker i cameoroller i filmen. Noen av dem er: Jose Mourinho, Ari Behn, Elin Tvedt, Dorthe Skappel, Åsne Seierstad, Martin Bull Gudmundsen, Lars Olav Karlsen, Thomas Strzelecki, Valgerd Svarstad Haugland, Carola Häggkvist, Wig Wam, Åge Hareide og Stig Inge Bjørnebye. Også dialekten som karakteriserer Nedre Glommaregionen får komme til sin rett i filmen.

## Uttrykkets opprinnelse
Selve uttrykket «lange, flate ballær» skal visstnok stamme fra 1949, da regjerende mester Sarpsborg Fotballklubb skulle spille cupfinale mot Skeid. Sigrun Riise var kontordame på Sarpsborg Papp, og lagde et kamprop for SFK. Kampropet lød slik:
«Blå og hvite kællær ut på banen tællær. Det er gutta våre, døm skal ut og skåre. Lange, flate ballær døm i nettet skallær.» Sarpingene vant for øvrig cup-oppgjøret.

Noen hevder uttrykket var innarbeidet i fotballmiljøet i Sarpsborg allerede før dette nye slagordet ble skrevet, men den påstanden er det ingen som foreløpig har kunnet bekrefte eller avkrefte.

## Referanser


## Eksterne lenker
* 
*
Filmweb

**Filmweb** er en norsk internettportal dedikert til film og TV-serier. Portalen presenterer filmer som går på norske kinoer med omtaler, bilder og trailere, og man kan også handle kinobilletter på nettsiden. I tillegg til kinofilmer har Filmweb en videoside med nyheter på hjemmekinoformat og lister over de best solgte filmene, og en seksjon for online-film hvor man kan se filmer over nettet. Filmweb har også det norske svaret på "Box Office"-statistikk gjennom Kinotoppen. I tillegg til det har Filmweb en "streamingguide" som gir oversikt over hvor man kan finne diverse filmer og serier digitalt

Administrerende direktør er Harald Løbak Sæther.

## Referanser


## Eksterne lenker
*
Filip V av Makedonia

**Filip V** var konge av oldtidens Makedonia fra 221 til 179 f.Kr. Han tilhørte antigoniddynastiet.

Filip var sønn til Demetrios II og Kryseis (eller Phthia) og var ni år da faren døde i 239/229 f.Kr.. Hans fetter, Antigonos Doson, administrerte kongedømmet som regent til han døde 221/220 f.Kr. da Filip var 18 år gammel.

Filip overtok så tronen og regjerte til 179 f.Kr. Hans styre var preget av en forgjeves kamp for å beholde det gamle, makedonske overherredømmet på Balkan, noe som ble håpløst etter at Roma intervenerte under den første makedonske krig og slaget ved Kynoskephalai (197) under den andre makedonske krig.

Han ble etterfulgt av sin eldste sønn, Perseus som hersket som den siste konge av Makedonia.

## Referanser
Buck Dharma

**Donald «Buck Dharma» Roeser** (født 12. november 1947, Long Island, New York) er en amerikansk gitarist, vokalist og låtskriver. Roeser er en av grunnleggerne av Blue Öyster Cult, og ved siden av Eric Bloom den eneste som har vært med hele tiden. Han har bl.a. bidratt med noen av deres største hits, som «(Don't Fear) The Reaper», «Godzilla» og «Burnin' for You». I 1982 ga han ut soloalbumet *Flat Out*.

Han opererer under artistnavnet Buck Dharma.

## Eksterne lenker
* 
* 
*
Ecatepec

**Ecatepec de Morelos**, mest kjent som **Ecatepec**, er en kommune lokalisert i *sone III* av delstaten México i Mexico.  Ecatepec har status som by, men er også med i Mexico bys storbyområde, ZMVM. Administrasjonssentrum er San Cristóbal Ecatepec de Morelos. Kommunen hadde 1&nbsp;656&nbsp;107 innbyggere ved folketellinga i 2010, og er dermed blant Mexicos mest folkerike kommuner. Kommunens areal er på 186,9 km², og den ligger 2&nbsp;250 meter over havet. Ecatepec er verdens yngste katolske bispesete og katedral.

## Etymologi
Det offisielle navnet på kommunen er Ecatepec de Morelos. Ordet *Ecatepec* stammer fra urfolkspråket nahuatl og betyr «Vindfjellet». Dette er en omskrivning av den aztekiske guden Quetzalcoatl. Tillegget *de Morelos* er til ære for den meksikanske frihetshelten José María Morelos, som ble henrettet her. Til vanlig omtales den bare som Ecatepec.

## Geografi

Ecatepec de Morelos befinner seg nord for Mexico by, som den deler grense med. Ecatepec de Morelos tilhører storbyområdet ZMCM, og en stor del av befolkningen pendler hver dag til Mexico by for arbeid eller skole.

## Klima
Tross sin beliggenhet sør for Krepsens vendekrets nyter Ecatepec de Morelos et behagelig, halvtørt fjellklima, med regntid om sommeren. Middeltemperaturen ligger mellom 14 °C og 18 °C.

## Interessante steder
Ecatepec de Morelos har en bykjerne av bygninger i kolonistil, for eksempel kirken San Cristóbal. På stedet der José María Morelos ble henrettet i 1815 finnes det i dag et minnemuseum. Katedralen er fra 1995.

## Referanser


## Eksterne lenker
* 
* Nyheter fra Ecatepec
* Informasjon om Ecatepec de Morelos kommune (spansk)
Nacogdoches

**Nacogdoches** er en by som ligger i fylket Nacogdoches County i Texas, USA. I år 2000 hadde byen en befolkning på 29&nbsp;914 beboere.

Nacogdoches har et totalt areal på 65,5&nbsp;km² hvorav 0,2&nbsp;km² er vann. Byens sentrum ligger rett nord for vegskillet mellom dalene LaNana og Banita.

## Historie
Nacogdoches er den eldste byen i Texas. Det har blitt funnet spor etter bosetning på det samme stedet som strekker seg 10&nbsp;000 år tilbake. Det var området til en caddo-bosetning som startet rundt 700 år f.Kr. og en av de første europeiske bosetninger i regionen skjedde her.

Byen har vært under flere flagg enn staten Texas, det er påstått opptil ni ulik flagg. I tillegg til Texas' seks flagg, har byen vært under disse flaggene: Magee-Gutierrez-republikken, Den lange republikken og Fredonia-republikken.

## Dagens by
I dag er Nacogdoches anerkjent som en progressiv by og hvor Stephen F. Austin State University er lokalisert. Institusjonen har omtrent 11&nbsp;000 studenter.

Nacogdoches var i mediebildet i februar 2003 som det stedet i det østlige Texas som mottok mye av restene fra ulykken med Space Shuttle Columbia som brant opp på vegen ned mot Jorden.

## Befolkning
Beboerne består av 65,98 % hvite, 25,06 afrikanske-amerikanere, 9,34 % opprinnelige amerikanere, 1,13 % asiatisk, 0,11 % fra stillehavsøyene, 5,84 % fra andre raser og 1,55 % fra to eller flere raser. 10,82 % av befolkningen er spanske eller latinske.

20,2 % av befolkningen er under 18 år, 30,9 % er mellom 18 og 24 år, 22,3 % er fra 25 til 44 år, 15,4 % er fra 45 til 64 år, og 11,1 % er 65 år eller eldre. Gjennomsnittsalderen er 24 år. For hver 100 av hunkjønn er det 87,7 av hankjønn. For hver 100 av hunkjønn på 18 år eller eldre er 84,2 av hankjønn.

## Referanser


## Eksterne lenker
*
Åtteregelen

**Åtteregelen**, **oktettregelen**, er en enkel tommelfingerregel innen kjemien som sier at atomer har en tendens til å knytte seg til hverandre slik at de hver har åtte elektroner i sine ytterste elektronskall. Dette gir dem samme  elektronkonfigurasjon som edelgassene. Regelen fungerer for hovedgruppen elementer, deriblant karbon, nitrogen, oksygen og halogener, men også for metaller som natrium og magnesium. Molekyler og ioner viser seg ofte å være mest stabile når de ytterste skallene på de respektive atomene har åtte elektroner.

Et atom kan oppnå åtte elektroner i ytterste skall ved å gi fra seg, ta opp eller dele elektroner med ett eller flere atomer.

## Kovalent binding
For å oppnå åtte elektroner i det ytterste elektronskallet, kan to atomer i en kovalent binding gå inn i en forbindelse og «dele» på elektroner.

## Ionebinding
Et atom som har for mange elektroner i ytterskallet sitt kan i en ioneforbindelse «gi fra seg» elektroner til et annet atom som trenger tilsvarende antall. Det dannes da et salt. Et eksempel er at natrium gir fra seg ett elektron til klor, og danner saltet natriumklorid.

## Unntak fra regelen
*Grunnstoffer fra og med periode 3 kan ofte ha mer enn åtte elektroner i ytterste skall. To vanlige eksempler er det sentrale svovelatomet i svovelsyre eller det sentrale fosforatomet i fosfater. Et annet, og ofte brukt eksempel er svovel i SF6. Dette kalles ofte utvidet oktett. 
*Duettregelen i det innerste skallet til atomer: Edelgassen helium har to elektroner i sitt ytterste skall og er veldig stabilt. Hydrogen trenger kun et ekstra elektron for å oppnå denne stabile elektronkonfigurasjonen, mens litium trenger å gi fra seg ett.
*Frie radikaler (for eksempel nitrogenmonoksid) har ett eller flere atomer der antallet elektroner er et oddetall.
*For transisjonsmetaller blir oktettregelen erstattet av 18-elektronregelen på grunn av betydningen av d-orbitaler i disse atomene.

## Referanser
Volkswagen Jetta

**Volkswagen Jetta** er en kompaktbil av tyske Volkswagen lansert i 1979.

Bilen viste seg å passe godt for det amerikanske markedet og der har den hett Jetta hele tiden.
Volkswagen Bora

**Volkswagen Bora** er en kompaktbil bygget av den tyske bilprodusenten Volkswagen som ble lansert i 1998.

## Eksterne lenker
*
Volkswagen Caddy

**Volkswagen Caddy** er en LAV varebil fra tyske Volkswagen.

1. generasjon var basert på Golf 1 og ble produsert i Sarajevo i Jugoslavia fra 1983 til 1992. Produksjonen ble innstilt på grunn av krigshandlingene i Jugoslavia. I USA kom bilen på markedet i 1979 som Volkswagen Rabbit Pick Up. Disse ble produsert i Westmoreland i Pennsylvania. I Sør-Afrika ble bilen bygget til 2006.

2. generasjon kom som pick-up og lukket kassebil. Pick-upen, som var basert på Skoda Felcia Pick Up, ble produsert i Tsjekkia hos Skoda. Norske kunder måtte nøye seg med Skodas variant, siden VW-varianten ikke ble importert til Norge. Kassebilen var basert på SEAT Inca, som igjen bygger på plattformen til SEAT Ibiza og VW Polo/Golf. Bilen ble bygget hos SEAT i Spania. Bilen kom som 2-seters varebil og som 5-seters personbil. Bilen blir fortsatt produsert i Mexico.

3. generasjon kom kun som lukket kassebil og er basert på plattformen til Volkswagen Golf5/Touran. Bilen kommer i to lengder og kan for første gang også leveres med firehjulstrekk. Bilen leveres som 2-seters varebil og som 5-/7-seters personbil. Bilen blir produsert i Poznań i Polen.

I 2004 gikk den over til litt mer strømlinjeformet design. Mellom 2010 og 2015 var der bare mindre endringer utvendig og på interiør utseende. I 2016 var det større endringer utvendig med mer skarpere kanter og vinkler, også interiør ble endret, og for første gang siden 2004 gikk VW bort fra runde luftekanalåpninger på Caddy og Caddy Maxi.

## Referanser


## Se også
* Volkswagen Taro
* Volkswagen Amarok
Filgrave

**Filgrave** er en landsby i distriktet det seremonielle grevskapet Buckinghamshire i England. Siden 1995 har stedet blitt administrert som en del av Milton Keynes. 

Navnet er opprinnelige av angelsaksisk opphav, og betyr «Fyglas lund». I 1241 opptrer det i en liste over herregårder under navnet *Filegrave*. 

I 1639 ble sognet slått sammen med Tyringham til Tyringham and Filgrave, som fortsatt eksisterer som et verdslig sogn.

## Referanser
Central Milton Keynes

**Central Milton Keynes** er den sentrale bydelen i Milton Keynes i Buckinghamshire, England. Det grenser mot Great Linford, Campbell Park, Loughton og Bradwell. 

Området har vært et verdslig sogn siden 2001. Befolkningstallet er nokså lite, ettersom det meste av området er satt av til næringsvirksomhet.

Når man i byen snakker om Central Milton Keynes mener man særlig det sentrale, overbygde handleområdet  og Midsummer Place, de offentlige kontorene og biblioteket ved siden av handlesenteret, teaterdistriktet, underholdningskomplekset Xscape og forretningsområdet ned til jernbanestasjonen og det nasjonale hockeystadion.